# Redegørelse for god fondsledelse, jf. årsregnskabslovens § 77 a *[Den erhvervsdrivende fonds navn][fondens regnskabsperiode]*

Hvad kan skemaet bruges til?

Skemaet er tænkt som et hjælpeværktøj for de erhvervsdrivende fonde, som ønsker at afgive den lovpligtige redegørelse for god fondsledelse i skemaform, jf. årsregnskabslovens § 77 a.

Det anbefales, at bestyrelserne hvert år downloader redegørelsesskemaet fra komitéens hjemmeside for derved at sikre, at det senest opdaterede skema anvendes.

Bestyrelserne bør inddrage indledningen til anbefalingerne samt de uddybende kommentarer i arbejdet med anbefalingerne.

Redegørelsen for god fondsledelse skal offentliggøres enten i ledelsesberetningen eller i noterne i årsrapporten eller på fondens eventuelle hjemmeside med en henvisning dertil i ledelsesberetningen eller noterne. Redegørelsen skal vedrøre samme periode som årsrapportens regnskabsperiode og offentliggøres samtidig med årsrapporten.

Offentliggørelse af redegørelsen for god fondsledelse på fondens eventuelle hjemmeside – med præcis henvisning dertil i ledelsesberetningen – skaber størst transparens, da den derved vil være lettere tilgængelig for offentligheden.

En offentliggørelse på fondens eventuelle hjemmeside kræver, at URL-adressen, hvor redegørelsen er offentliggjort, oplyses i ledelsesberetningen eller i noterne. Med URL-adressen menes den internetadresse, der skal benyttes for at komme direkte til redegørelsen eller til den side, hvor samtlige offentliggjorte redegørelser er tilgængelige.

For nærmere information om offentliggørelse af redegørelsen for god fondsledelse på fondens hjemmeside skal komitéen henvise til bekendtgørelse om offentliggørelse af en række redegørelser efter årsregnskabsloven.

**Bemærk:** Nedenstående skema indeholder Anbefalingerne for god Fondsledelse 2025. Anbefalingerne er tilgængelige på komitéens hjemmeside, www.godfondsledelse.dk. **Skemaet kan anvendes ved udarbejdelse af redegørelse for god fondsledelse i fondens årsrapport.**

”Følg eller forklar”

Det følger af årsregnskabslovens § 77 a, at fonde, som er omfattet af erhvervsfondsloven, skal medtage bestyrelsens redegørelse for god fondsledelse, jf. erhvervsfondslovens § 60, i ledelsesberetningen eller i noterne.

Efter erhvervsfondslovens § 60 skal bestyrelsen redegøre for, hvorledes den forholder sig til anbefalingerne. Bestyrelsen skal i sin redegørelse oplyse, om fonden følger de enkelte anbefalinger, eller om den fraviger en eller flere anbefalinger og i givet fald hvilke. Hvis bestyrelsen fraviger en anbefaling, skal bestyrelsen redegøre for grundene hertil og for, hvordan man i stedet har indrettet sig.

Følger fonden ikke en anbefaling, er det ikke et regelbrud, men udtryk for, at bestyrelsen konkret, og af grunde den har redegjort for, har valgt at indrette sig på en anden måde end den, der fremgår af anbefalingen.

Efterlevelse omfatter både fonde, der angiver, at de følger en given anbefaling, og fonde, der har valgt at indrette sig på en anden måde og giver en fyldestgørende forklaring herfor.

Redegørelsen skal afspejle den gældende ledelsesform på tidspunktet for regnskabsaflæggelsen. Hvis der er væsentlige ændringer i løbet af året eller efter tidspunktet for regnskabsafslutningen, bør det beskrives i redegørelsen for god fondsledelse.

Det er vigtigt, at bestyrelsen forholder sig til hver enkelt anbefaling.

## Anbefalinger for god Fondsledelse

Fonden er omfattet af Anbefalingerne for god Fondsledelse, som er tilgængelige på Komitéen for god Fondsledelses hjemmeside, [www.godfondsledelse.dk](http://www.godfondsledelse.dk).

### 1. Åbenhed og kommunikation

| **1.1** Det **anbefales**, at bestyrelsen vedtager principper for ekstern kommunikation, som imødekommer behovet for åbenhed og interessenternes behov og mulighed for at opnå relevant opdateret information om fondens forhold. |
| --- |
| **Fonden følger** | **Fonden forklarer** | **Ikke relevant** |
| *hvorfor* | *hvordan* |
|  |  |  | Blank Cell |

### 2. Bestyrelsens opgaver og ansvar

#### 2.1 Bestyrelsens overordnede opgaver og ansvar

| **2.1.1** Det **anbefales**, at bestyrelsen med henblik på at sikre den erhvervsdrivende fonds virke i overensstemmelse med fondens formål og interesser mindst én gang årligt tager stilling til fondens overordnede strategi og uddelingspolitik med udgangspunkt i vedtægten. |
| --- |
| **Fonden følger** | **Fonden forklarer** | **Ikke relevant** |
| *hvorfor* | *hvordan* |
|  |  |  |  |

| **2.1.2** Det **anbefales**, at bestyrelsen løbende forholder sig til, om fondens forvaltning af dens samlede kapital modsvarer fondens formål og behov på kort og lang sigt.  |
| --- |
| **Fonden følger** | **Fonden forklarer** | **Ikke relevant** |
| *hvorfor* | *hvordan* |
|  | Blank cell | Blank cell | Blank Cell |

#### 2.2. Formanden og de øvrige medlemmer af bestyrelsen

| **2.2.1** Det **anbefales**, at bestyrelsesformanden organiserer, indkalder og leder bestyrelsesmøderne med henblik på at sikre et effektivt bestyrelsesarbejde og skabe de bedst mulige forudsætninger for bestyrelsesmedlemmernes arbejde, enkeltvis og samlet.  |
| --- |
| **Fonden følger** | **Fonden forklarer** | **Ikke relevant** |
| *hvorfor* | *hvordan* |
| Blank cell | Blank cell | Blank cell | Blank Cell |

| **2.2.2** Det **anbefales**, at hvis bestyrelsen anmoder et medlem af bestyrelsen om at udføre særlige opgaver for fonden ud over bestyrelseshvervet, bør der foreligge en bestyrelsesbeslutning herom, der sikrer, at bestyrelsen bevarer den uafhængige overordnede ledelse og kontrolfunktion. Der bør sikres en forsvarlig arbejdsdeling mellem formanden og de øvrige medlemmer af bestyrelsen og en eventuel direktion.  |
| --- |
| **Fonden følger** | **Fonden forklarer** | **Ikke relevant** |
| *hvorfor* | *hvordan* |
| Blank cell | Blank cell | Blank cell | Blank cell |

| **2.2.3** Det **anbefales**, at der i årsregnskabet oplyses om de eventuelle transaktioner, som fonden har indgået med interesseforbundne virksomheder. Oplysningerne bør omfatte arten af forholdet mellem fonden og den interesseforbundne virksomhed, arten af transaktionen samt transaktionens beløbsmæssige størrelse.  |
| --- |
| **Fonden følger** | **Fonden forklarer** | **Ikke relevant** |
| *hvorfor* | *hvordan* |
| Blank cell | Blank cell | Blank cell | Blank cell |

#### 2.3. Bestyrelsens sammensætning og organisering

| **2.3.1** Det **anbefales**, at bestyrelsen løbende og mindst hvert andet år vurderer og fastlægger, hvilke kompetencer bestyrelsen skal råde over for bedst muligt at kunne udføre de opgaver og varetage det ansvar, der påhviler bestyrelsen. |
| --- |
| **Fonden følger** | **Fonden forklarer** | **Ikke relevant** |
| *hvorfor* | *hvordan* |
| Blank cell | Blank cell | Blank cell | Blank Cell |

| **2.3.2** Det **anbefales**, at bestyrelsen godkender en struktureret, grundig og gennemskuelig proces for udvælgelse og indstilling af kandidater til bestyrelsen, der samtidig tager højde for en eventuel udpegningsret i vedtægten. |
| --- |
| **Fonden følger** | **Fonden forklarer** | **Ikke relevant** |
| *hvorfor* | *hvordan* |
| Blank cell | Blank cell | Blank cell | Blank Cell |

| **2.3.3** Det **anbefales**, at bestyrelsesmedlemmer udpeges på baggrund af deres personlige egenskaber og kompetencer under hensyn til bestyrelsens samlede kompetencer. Ved sammensætning og indstilling af nye bestyrelsesmedlemmer bør der tages hensyn til behovet for fornyelse – sammenholdt med behovet for kontinuitet – og til behovet for mangfoldighed i relation til blandt andet erhvervs- og uddelingserfaring, alder og køn. |
| --- |
| **Fonden følger** | **Fonden forklarer** | **Ikke relevant** |
| *hvorfor* | *hvordan* |
| Blank cell | Blank cell | Blank cell | Blank Cell |

| **2.3.4** Det **anbefales**, at der årligt både i ledelsesberetningen og på den erhvervsdrivende fonds eventuelle hjemmeside redegøres for sammensætningen af bestyrelsen, herunder for mangfoldighed, samt at der gives følgende oplysninger om hvert af bestyrelsens medlemmer: * den pågældendes navn og stilling,
* den pågældendes alder og køn,
* dato for indtræden i bestyrelsen, om genudpegning af medlemmet har fundet sted og udløb af den aktuelle udpegningsperiode,
* medlemmets eventuelle særlige kompetencer,
* den pågældendes øvrige ledelseshverv, herunder poster i direktioner, bestyrelser og tilsynsråd, inklusive ledelsesudvalg, i danske og udenlandske fonde, virksomheder, institutioner samt krævende organisationsopgaver,
* om den pågældende ejer aktier, optioner, warrants og lignende i fondens dattervirksomheder og/eller associerede virksomheder,
* hvilke medlemmer der er udpeget af myndigheder/tilskudsyder m.v., og
* om medlemmet anses for uafhængigt.
 |
| --- |
| **Fonden følger** | **Fonden forklarer** | **Ikke relevant** |
| *hvorfor* | *hvordan* |
| Blank cell | Blank cell | Blank cell | Blank Cell |

| **2.3.5** Det **anbefales**, at flertallet af bestyrelsesmedlemmerne i den erhvervsdrivende fond ikke samtidig er medlemmer af bestyrelsen eller direktionen i fondens dattervirksomhed(er), medmindre der er tale om et helejet egentligt holdingselskab. |
| --- |
| **Fonden følger** | **Fonden forklarer** | **Ikke relevant** |
| *hvorfor* | *hvordan* |
| Blank cell | Blank cell | Blank cell | Blank cell |

| **2.3.6** Det **anbefales**, at bestyrelsen vælger fondens formand og eventuelle næstformand for 1 år ad gangen. Genvalg kan finde sted.  |
| --- |
| **Fonden følger** | **Fonden forklarer** | **Ikke relevant** |
| *hvorfor* | *hvordan* |
| Blank cell | Blank cell | Blank cell | Blank Cell |

#### 2.4. Uafhængighed

| **2.4.1** Det **anbefales**, at mindst en tredjedel af bestyrelsens medlemmer (eksklusive eventuelle medarbejdervalgte medlemmer) er uafhængige. Et bestyrelsesmedlem anses i denne sammenhæng ikke for uafhængig, hvis den pågældende f.eks.: * er, eller inden for de seneste tre år har været, medlem af direktionen eller ledende medarbejder i fonden eller i en væsentlig dattervirksomhed eller i en væsentlig associeret virksomhed til fonden,
* inden for de seneste fem år har modtaget større vederlag, herunder uddelinger eller andre ydelser, fra fonden eller en dattervirksomhed eller associeret virksomhed til fonden i anden egenskab end som medlem af fondens bestyrelse,
* inden for det seneste år har haft en væsentlig forretningsrelation (f.eks. personlig eller indirekte
* som partner eller ansat, aktionær, kunde, leverandør eller ledelsesmedlem i virksomheder med tilsvarende forbindelse) med fonden eller en dattervirksomhed eller associeret virksomhed til fonden,
* er, eller inden for de seneste tre år har været, ansat eller partner hos fondens eller fondens dattervirksomheders eksterne revisor,
* har været medlem af fondens bestyrelse eller direktion i mere end 12 år,
* er i nær familie med eller på anden måde står personer, som ikke betragtes som uafhængige, særligt nær,
* er stifter eller væsentlig gavegiver eller bidragsyder,
* er bestyrelsesmedlem i fonden, hvis fonden har til formål at yde støtte til bestyrelsesmedlemmets familie eller andre, som står bestyrelsesmedlemmet særligt nær,
* er ledelsesmedlem i en organisation, en anden fond eller lignende, der modtager eller gentagne gange inden for de seneste fem år har modtaget væsentlige donationer fra fonden, eller
* er ledelsesmedlem i en organisation, en anden fond eller lignende, der bevilger eller gentagne gange inden for de seneste fem år har bevilget væsentlige donationer til fonden.
 |
| --- |
| **Fonden følger** | **Fonden forklarer** | **Ikke relevant** |
| *hvorfor* | *hvordan* |
| Blank cell | Blank cell | Blank cell | Blank Cell |

#### 2.5. Udpegningsperiode

| **2.5.1** Det **anbefales**, at bestyrelsens medlemmer som minimum udpeges for en periode på to år ad gangen, og maksimalt for en periode på fire år ad gangen. Genudpegning kan finde sted. |
| --- |
| **Fonden følger** | **Fonden forklarer** | **Ikke relevant** |
| *hvorfor* | *hvordan* |
| Blank cell | Blank cell | Blank cell | Blank Cell |

| **2.5.2** Det **anbefales**, at der for medlemmerne af bestyrelsen fastsættes en aldersgrænse, som offentliggøres i ledelsesberetningen eller på fondens hjemmeside. |
| --- |
| **Fonden følger** | **Fonden forklarer** | **Ikke relevant** |
| *hvorfor* | *hvordan* |
| Blank cell | Blank cell | Blank cell | Blank Cell |

#### 2.6. Evaluering

| **2.6.1** Det **anbefales**, at bestyrelsen fastlægger en evalueringsprocedure, hvor bestyrelsens, formandens og de individuelle medlemmers bidrag og resultater årligt evalueres, og at resultatet drøftes i bestyrelsen. Karakteren og omfanget af evalueringsproceduren afhænger af fondens konkrete forhold og kan variere fra år til år. |
| --- |
| **Fonden følger** | **Fonden forklarer** | **Ikke relevant** |
| *hvorfor* | *hvordan* |
| Blank cell | Blank cell | Blank cell |  |

| **2.6.2** Det **anbefales**, at bestyrelsen én gang årligt evaluerer en eventuel direktions og/eller administrators arbejde og resultater efter forud fastsatte klare kriterier, og at formanden gennemgår denne med den/de pågældende. |
| --- |
| **Fonden følger** | **Fonden forklarer** | **Ikke relevant** |
| *hvorfor* | *hvordan* |
| Blank cell | Blank cell | Blank cell | Blank cell |

### 3. Bestyrelsens og en eventuel direktions vederlag

| **3.1.1** Det **anbefales**, at et eventuelt vederlag til fondens bestyrelsesmedlemmer er fast og ikke variabelt. Medlemmer af en eventuel direktion bør endvidere aflønnes med et fast vederlag, eventuelt kombineret med bonus, der ikke bør være afhængig af regnskabsmæssige resultater. |
| --- |
| **Fonden følger** | **Fonden forklarer** | **Ikke relevant** |
| *hvorfor* | *hvordan* |
| Blank cell | Blank cell | Blank cell | Blank cell |

| **3.1.2** Det **anbefales**, at der i årsregnskabet oplyses om, hvad medlemmerne af bestyrelsen og en eventuel direktion hver især modtager i samlet vederlag (specificeret på de enkelte poster) fra den erhvervsdrivende fond og fra fondens dattervirksomheder og associerede virksomheder. Herudover bør der oplyses om eventuelle andre vederlag, som medlemmerne af bestyrelsen og en eventuel direktion hver især modtager for udførelse af andet arbejde eller opgaver for fonden, fondens dattervirksomheder eller associerede virksomheder, bortset fra medarbejderrepræsentanters vederlag som ansatte. |
| --- |
| **Fonden følger** | **Fonden forklarer** | **Ikke relevant** |
| *hvorfor* | *hvordan* |
| Blank cell | Blank cell | Blank cell | Blank cell |